  Россиысь биатлонистъёслэн огазеяськонзылэн пресс-службаез Анжелика Тихонова корреспондент Удмуртиысь биатлонистка Ульяна Нигматуллина Дуннелэн кубокез понна ӵошатсконъёслэн 8-тӥ люкетаз пыриськоз. Соос 3-6 южтолэзе Финляндиысь Контиолахтиын ортчозы. Со сярысь Россиысь биатлонъя огазеяськонлэн пресс-службаез ивортӥз. Ульяна Нигматуллина сяна, нылкышноос пӧлын Россилэн командаез понна ӵошщатскозы: Кристина Резцова, Ирина Казакевич, Светлана Миронова, Наталья Гербулова но Виктория Сливко. Воргоронъёс пӧлын стартэ потозы: Александр Логинов, Эдуард Латыпов, Карим Халили, Даниил Серохвостов, Антон Бабиков но Максим Цветков. Удмуртиысь спортсменъёс IBU-лэн кубокез понна ӵошатсконъёсы но пыриськозы. Воргоронъёслэн люкам командаязы шаерысьтымы Александр Поварницын но Ильназ Мухаметзянов сюризы. Соос сяна, вормон понна нюръяськозы: Василий Томшин, Михаил Первушин, Михаил Бурундуков но Кирилл Бажин. Нылкышноос пӧлын ӵошатскозы: Евгения Буртасова, Лариса Куклина, Анастасия Гореева, Екатерина Носкова, Полина Плюснина но Алина Кудисова. Тодэ вайытом, Ульяна Нигматуллина Пекинын ортчем Олимпи шудонъёсын кык медаль басьтӥз: суро эстафетаын – бронза, нылкышноослэн эстафетаязы – азвесь. Тегъёс: Удмуртия Россия Финляндия Спорт Биатлон УльянаНигматуллина  